**МОТИВИ**

**към проект на Наредба за изменение и допълнение на Наредба № 13 от 23 юли 2001 г. за принудителното изпълнение на заповеди за премахване на незаконни строежи или части от тях от органите на Дирекцията за национален строителен контрол (Обн. ДВ. бр.69 от 7 Август 2001 г., изм. и доп. ДВ. бр.20 от 7 Март 2014 г., изм. и доп. ДВ. бр.65 от 19 Август 2016 г.)**

Основният мотив за изготвяне на проект на Наредба за изменение и допълнение на Наредба № 13 от 2001 г. за принудителното изпълнение на заповеди за премахване на незаконни строежи или части от тях от органите на Дирекцията за национален строителен контрол(Наредба № 13 от 2001 г.)е актуализиране, усъвършенстване и прецизиране на действащите разпоредби на наредбата.

Основната част от измененията и допълненията са свързани с обнародвания в Държавен вестник, бр. 13 от 7 февруари 2017 г. Закон за изменение и допълнение на Закона за устройство на територията и са с цел актуализиране на Наредба № 13 от 2001г. и привеждането й в съответствие с изискванията на Закона за устройство на територията и Закона за управление на отпадъците, като в тази връзка са предложените изменения и допълнения в действащите разпоредби на чл.5, ал.2 и чл.12, ал.1 от наредбата.

Останалата част от измененията са с цел усъвършенстване и прецизиране на Наредба № 13 от 2001 г., с оглед осигуряване ефективност на действията на органите на Дирекцията за национален строителен контрол при принудително изпълнение на влезли в сила заповеди за премахване, като в тази връзка е предложеното изменение в действащата разпоредба на чл.5, ал.1 от наредбата.

Предложените с проекта изменения и допълнения на Наредба № 13 от 2001 г. са съобразени с настъпилите промени в нормативната уредба и са в пълно съответствие с действащите разпоредби на Закона за устройство на територията и Закона за управление на отпадъците.